กฎกระทรวงกฎกระทรวงฉบับที่๒๗ (พ.ศ. ๒๕๔๐)ออกตามความในพระราชบัญญัติรถยนตร์พ.ศ. ๒๕๒๒------------ อาศัยอำนาจตามความในมาตรา๕ (๔) แห่งพระราชบัญญัติรถยนตร์ พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติรถยนตร์ (ฉบับที่ ๗) พ.ศ. ๒๕๓๐รัฐมนตรีว่าการกระทรวงคมนาคมออกกฎกระทรวงไว้ ดังต่อไปนี้ ข้อ๑ ให้ยกเลิกความใน (๑) ของข้อ ๒ (ก)แห่งกฎกระทรวง ฉบับที่ ๒๕(พ.ศ. ๒๕๓๙) ออกตามความในพระราชบัญญัติรถยนตร์ พ.ศ. 2522และให้ใช้ความต่อไปนี้แทน "(1)แผ่นป้ายทะเบียนรถสำหรับรถยนตร์รับจ้างระหว่างจังหวัด รถยนตร์รับจ้างบรรทุกคนโดยสารไม่เกินเจ็ดคน รถยนตร์รับจ้างสามล้อรถยนตร์สี่ล้อเล็กรับจ้าง รถยนตร์บริการธุรกิจ รถยนตร์บริการทัศนาจร รถยนตร์บริการให้เช่ารถยนตร์นั่งส่วนบุคคลไม่เกินเจ็ดคนรถยนตร์นั่งส่วนบุคคลเกินเจ็ดคน รถยนตร์บรรทุกส่วนบุคคล รถยนตร์สามล้อส่วนบุคคล รถพ่วง รถบดถนน รถแทรกเตอร์ และรถใช้งานเกษตรกรรมมีขนาดกว้าง๑๕ เซนติเมตร ยาว ๓๔เซนติเมตร แผ่นป้ายแบ่งออกเป็นสองบรรทัดบรรทัดที่หนึ่งเป็นตัวอักษรประจำหมวดตัวที่หนึ่งตัวอักษรประจำหมวดตัวที่สอง และหมายเลขทะเบียนบรรทัดที่สองเป็นตัวอักษรบอกชื่อกรุงเทพมหานครหรือจังหวัด เว้นแต่อำเภอเบตง จังหวัดยะลาให้ใช้คำว่า เบตง ลักษณะของตัวอักษรประจำหมวดหมายเลขทะเบียน ตัวอักษรบอกชื่อกรุงเทพมหานครหรือจังหวัด และขอบแผ่นป้ายอัดเป็นรอยดุนตัวอักษรประจำหมวด และหมายเลขทะเบียนมีขนาดสูงไม่น้อยกว่า ๖.๕ เซนติเมตรกว้างไม่น้อยกว่า ๓.๕ เซนติเมตรตัวอักษรบอกชื่อกรุงเทพมหานครหรือจังหวัดมีขนาดสูงไม่น้อยกว่า๒ เซนติเมตร กว้างไม่น้อยกว่า ๑.๕ เซนติเมตรเว้นแต่อักษรประจำหมวดและชื่อของจังหวัดที่ใช้อักษร ข ง ช ซ ฌ ญฎ ฏ ฐ ฒ ณ ป ฝ ฟ ศ ษ ส ฬ ฮ สระ วรรณยุกต์ และหมายเลข 1อาจมีขนาดสูงหรือกว้างมากหรือน้อยกว่าที่กำหนดไว้ได้ตามความเหมาะสมในแผ่นป้ายมีเครื่องหมายเป็นตัวอักษร ขส อยู่ภายในวงกลมอัดเป็นรอยดุนที่มุมล่างด้านขวาของแผ่นป้ายสามารถมองเห็นด้วยตาเปล่าได้ ตัวอักษรประจำหมวดให้ใช้อักษรไทยโดยจะใช้อักษรใดเป็นตัวอักษรประจำหมวดตัวที่หนึ่งให้เป็นไปตามที่กรมการขนส่งทางบกประกาศกำหนดตัวอักษรประจำหมวดตัวที่สองให้เริ่มตั้งแต่ ก ถึง ฮ หมายเลขทะเบียนให้ใช้เลขอารบิคและให้เริ่มตั้งแต่๑ ถึง ๙๙๙๙เมื่อใช้หมายเลขทะเบียน จนครบจำนวน ๙๙๙๙ แล้วให้เปลี่ยนตัวอักษรประจำหมวดตัวที่สองโดยให้ใช้พยัญชนะตัวถัดไปเว้นแต่กรณีที่กรมการขนส่งทางบกประกาศกำหนดให้ใช้พยัญชนะตัวอื่น และให้เริ่มหมายเลขทะเบียนตั้งแต่ ๑ ถึง๙๙๙๙ ใหม่เมื่อใช้หมายเลขทะเบียนจนครบจำนวน ๙๙๙๙ แล้วให้ใช้วิธีดังกล่าวซ้ำอีกจนครบพยัญชนะตัวสุดท้ายของตัวอักษรประจำหมวดตัวที่สองเมื่อใช้ตัวอักษรประจำหมวดตัวที่หนึ่งแก่รถประเภทหรือชนิดใดแล้วให้ใช้ตัวอักษรนั้นสำหรับรถประเภทหรือชนิดนั้นจนกว่าจะครบพยัญชนะตัวสุดท้ายของตัวอักษรประจำหมวดตัวที่สองแล้วจึงให้ใช้ตัวอักษรประจำหมวดตัวที่หนึ่งตัวอื่นสำหรับรถประเภทหรือชนิดนั้นต่อไปได้" ข้อ๒ ให้ยกเลิกความใน (๑) (๒) (๓) และ(๔) ของข้อ ๒ (ข) แห่งกฎกระทรวง ฉบับที่ ๒๕ (พ.ศ. ๒๕๓๙)ออกตามความในพระราชบัญญัติรถยนตร์ พ.ศ. ๒๕๒๒ และให้ใช้ความต่อไปนี้แทน "(๑)แผ่นป้ายทะเบียนรถสำหรับรถยนตร์รับจ้างระหว่างจังหวัด รถยนต์รับจ้างบรรทุกคนโดยสารไม่เกินเจ็ดคน รถยนตร์รับจ้างสามล้อและรถยนตร์สี่ล้อเล็กรับจ้างพื้นแผ่นป้ายเป็นสีเหลืองสะท้อนแสง ตัวอักษรประจำหมวดหมายเลขทะเบียน ตัวอักษรบอกชื่อกรุงเทพมหานครหรือจังหวัดและขอบแผ่นป้ายของรถยนตร์รับจ้างระหว่างจังหวัดเป็นสีแดงรถยนตร์รับจ้างบรรทุกคนโดยสารไม่เกินเจ็ดคนเป็นสีดำรถยนตร์รับจ้างสามล้อเป็นสีเขียว และรถยนตร์สี่ล้อเล็กรับจ้างเป็นสีน้ำเงิน (๒)แผ่นป้ายทะเบียนรถสำหรับรถยนตร์บริการธุรกิจ รถยนตร์บริการทัศนาจรและรถยนตร์บริการให้เช่า พื้นแผ่นป้ายเป็นสีเขียวสะท้อนแสงตัวอักษรประจำหมวดหมายเลขทะเบียนตัวอักษรบอกชื่อกรุงเทพมหานครหรือจังหวัดและขอบแผ่นป้ายสีขาว (๓)แผ่นป้ายทะเบียนรถสำหรับรถยนตร์นั่งส่วนบุคคลไม่เกินเจ็ดคน รถยนตร์นั่งส่วนบุคคลเกินเจ็ดคน รถยนตร์บรรทุกส่วนบุคคลและรถยนตร์สามล้อส่วนบุคคล พื้นแผ่นป้ายเป็นสีขาวสะท้อนแสงตัวอักษรประจำหมวด หมายเลขทะเบียนตัวอักษรบอกชื่อกรุงเทพมหานครหรือจังหวัดและขอบแผ่นป้ายของรถยนตร์นั่งส่วนบุคคลไม่เกินเจ็ดคนเป็นสีดำ รถยนตร์นั่งส่วนบุคคลเกินเจ็ดคนเป็นสีน้ำเงินรถยนตร์บรรทุกส่วนบุคคลเป็นสีเขียว และรถยนตร์สามล้อส่วนบุคคลเป็นสีแดง (๔)แผ่นป้ายทะเบียนรถสำหรับรถพ่วง รถบดถนน รถแทรกเตอร์ และรถใช้งานเกษตรกรรม พื้นแผ่นป้ายเป็นสีส้มสะท้อนแสงตัวอักษรประจำหมวด หมายเลขทะเบียนตัวอักษรบอกชื่อกรุงเทพมหานครหรือจังหวัดและขอบแผ่นป้ายเป็นสีดำ" ข้อ๓บรรดาแผ่นป้ายทะเบียนรถยนตร์รับจ้างระหว่างจังหวัด รถยนตร์รับจ้างบรรทุกโดยสารไม่เกินเจ็ดคนรถยนตร์รับจ้างสามล้อรถยนตร์สี่ล้อเล็กรับจ้าง รถยนตร์บริการธุรกิจ รถยนตร์บริการทัศนาจร รถยนตร์บริการให้เช่า รถยนตร์นั่งส่วนบุคคลไม่เกินเจ็ดคนรถยนตร์นั่งส่วนบุคคลเกินเจ็ดคน รถยนตร์บรรทุกส่วนบุคคลรถยนตร์สามล้อส่วนบุคคล รถพ่วง รถบดถนน รถแทรกเตอร์และรถใช้งานเกษตรกรรมที่นายทะเบียนออกให้ตามกฎกระทรวง ฉบับที่ ๒๕ (พ.ศ. ๒๕๓๙) ออกตามความในพระราชบัญญัติรถยนตร์ พ.ศ. ๒๕๒๒ ก่อนวันที่กฎกระทรวงนี้ี้ใช้บังคับให้ใช้ได้ต่อไปไม่เกินหนึ่งปีนับแต่วันที่กฎกระทรวงนี้ใช้บังคับและให้เจ้าของรถนำแผ่นป้ายทะเบียนรถดังกล่าวมาเปลี่ยนแผ่นป้ายทะเบียนรถตามกฎกระทรวงนี้ภายในระยะเวลาดังกล่าว ข้อ๔กฎกระทรวงนี้ให้ใช้บังคับเมื่อพ้นกำหนดสามสิบวันนับแต่วันประกาศในราชกิจจานุเบกษาเป็นต้นไป ให้ไว้ณ วันที่ ๖ สิงหาคม พ.ศ. ๒๕๔๐ อร่ามโล่ห์วีระ รัฐมนตรีช่วยว่าการกระทรวงคมนาคม ปฏิบัติราชการแทน รัฐมนตรีว่าการกระทรวงคมนาคม+-------------------------------------------------------------------------------------------------------+หมายเหต ุ:-เหตุผลในการประกาศใช้กฎกระทรวงฉบับนี้ คือ เนื่องจากกฎกระทรวง ฉบับที่ ๒๕(พ.ศ. ๒๕๓๙) ออกตามความในพระราชบัญญัติรถยนตร์ พ.ศ. ๒๕๒๒ที่ใช้บังคับอยู่ในปัจจุบันกำหนดเกี่ยวกับลักษณะและขนาดของตัวอักษรและตัวเลขในแผ่นป้ายทะเบียนรถสำหรับรถยนตร์รับจ้างระหว่างจังหวัดรถยนตร์รับจ้างบรรทุกคนโดยสารไม่เกินเจ็ดคน รถยนตร์รับจ้างสามล้อ รถยนตร์สี่ล้อเล็กรับจ้าง รถยนตร์บริการธุรกิจรถยนตร์บริการทัศนาจร รถยนตร์บริการให้เช่า รถยนตร์นั่งส่วนบุคคลไม่เกินเจ็ดคนรถยนตร์นั่งส่วนบุคคลเกินเจ็ดคน รถยนตร์บรรทุกส่วนบุคคล รถยนตร์สามล้อส่วนบุคคล รถพ่วง รถบดถนน รถแทรกเตอร์และรถใช้งานเกษตรกรรมไว้ยังไม่เหมาะสมสมควรแก้ไขเพิ่มเติมข้อกำหนดดังกล่าวเสียใหม่ให้เหมาะสมยิ่งขึ้น จึงจำเป็นต้องออกกฎกระทรวงนี้[รก.๒๕๔๐/๓๗ก/๔๐/๗ สิงหาคม ๒๕๔๐]